વડોદરા શહેરના રાવપુરા વિસ્તારમાં આવેલા ખરચીકરના ખાંચામાં વહેલી સવારે આગ ફાટી નીકળી હતી. આ આગ જ્યોત્સના બિલ્ડિંગમાં આવેલા શિવકુમાર નારાયણરાવ આંબેગાવકરના મકાનમાં લાગી હતી.તેથી સવારના સમયે અચાનક ધૂમાડા અને આગને કારણે લોકો ગભરાઈ ગયા હતા અને તુરંત ફાયરને જાણ કરવામાં આવી હતી. આગ વ્યાપકપણે ફેલાઈ જતા ફાયરના જવાનોએ માંડ માંડ આગને કાબૂમાં લીધા હતી. હાલ જોકે આગ લાગવાનું કારણ જાણવા મળ્યું નથી પરુત તહેવારના દિવસે જ આવી ઘટના બનવાથી રહેવાસીઓના મનમાં અનેક શંકા કુશંકાઓ ફેલાઈ હતી.